stanford-oval/wikipedia huggingface dataset:
Zilezers
Maantietoa

Järvi on 2,4 kilometriä pitkä, 1,3 kilometriä leveä ja sen pinta-ala on 2,2 neliökilometriä eli 216 hehtaaria. Järvi sijaitsee Latvian ja Venäjän välisellä rajalla niin, että 159,1 hehtaaria kuuluu Venäjälle ja 57 hehtaaria Latvialle. Toisissa lähteissä mainitaan Latvian osuudeksi 98 hehtaaria . Järvi on munuaisen muotoinen ja se rannat ovat kaarevia ilman mainittavia niemiä tai lahtia. Järven pohja on tasainen ja sen syvyys on 3,5 metriä ja sen keskisyvyys on 2,5 metriä. Sen rannat ovat loivia ja matalia lukuun ottamatta lounaassa. Venäjän ja Latvian välinen raja seuraa järveen laskevaa Pernovkan jokea ja tekee järvessä kulmikkaan käännöksen. Venäjälle jäävät rannat ja lähiympäristö on autiota ja soistunutta metsämaata. Latvian puolella ympäristö on osittain viljeltyä maata ja siellä on vähäistä haja-asutusta. Vidrin kylä on kuitenkin autiona.
Historiaa

Järvi on entinen Sinjajan läpivirtausjärvi, mutta kun valuma-alueen pääuomaa siirrettiin länteen päin, jäi järvelle enää Pernovkan sivujoen läpivirtaus. Tällä on ollut järvelle suuri vaikutus, sillä aikaisemman 1 300 neliökilometrin valuma-alue vaihtui joenuoman siirrossa 72 neliökilometrin valuma-alueeseen. Yhteys pääuomaan kuitenkin säilyi sivujoen ja muutaman tulvakanavan kautta.
Luontoarvoja

Järven rannat ovat matalat ja ovat suo- ja vesikasvillisuuden valtaamaa. Järven pohja on heikkaa läpivirtaavan joen kohdilla, mutta muualla se on mutaa. Järvellä kasvaa muun muassa kortetta, ulpukkaa, kalmojuurta, osmankäämiä, karvalehteä, kaislaa ja  vitaa. Järven kalalajeja ovat ainakin hauki, särki, ahven, kiiski, lahna, rantanuoliainen, pasuri, salakka ja suutari.
Vesistösuhteita

Zilezers sijaitsee Sinjajan valuma-alueella. Sinjaja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Siihen laskee kolme ojaa, josta yksi on pienen Sinicas-lammen laskuoja. Varsinainen tuloveden lähde on Pernovkan joki, joka virtaa järven läpi ja yhtyy pian Sinjajaan. Järven valuma-alueen koko on 72 neliökilometriä.
Huomautuksia

1 2 3 4 5 6 7 8  Teksti on osittain käännös latviankielisestä artikkelista lv:Zilezers, jonka tiedot on vielä tarkistamatta muista lähteistä.
1 2 3 4  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
↑  Järven tilavuus on laskettu kertomalla järven pinta-ala sen keskisyydellä.
1 2 3 4  Teksti on osittain käännös venäjänkielisestä artikkelista ru:Синее (озеро на российско-латвийской границе), jonka tiedot on vielä tarkistamatta muista lähteistä.
Käännös suomeksi
Jhumur Nach

Jhumur Nach on kansantanssi Assamin osavaltiosta, Intiasta. 
Tanssi on teenpoimijoiden kehittämä "synteesitanssi". Tanssia esittävät yleensä pojat ja tytöt ja joskus tytöt yksinään. Kauniissa ja yleisesti vierailijoillekin  teeviljelmillä esitetyssä tanssissa liikutaan tarkkojen jalkaliikkeiden mukaisesti tanssijoiden ollessa "lukkiutuneena" toistensa vyötäsille. Tanssia esitetään lyömäsoittimen, mm. Madal-rummun säestyksellä.
Jennie Silfverhjelm

| Jennie Silfverhjelm |
| --- | --- |
 Silfverhjelm vuonna 2018.
Henkilötiedot
Syntynyt: 15. joulukuuta 1979 (ikä 44) Lidingö, Ruotsi
Ammatti:  näyttelijä
Näyttelijä
Merkittävät roolit:  Alexandra "Alex" Beijer (Beck)
Palkinnot
 Guldbagge Paras naissivuosa 2022 
Aiheesta muualla
IMDb
Jennie Maria Elisabeth Silfverhjelm (s. 15. joulukuuta 1979 Lidingö) on ruotsalainen näyttelijä. Hän valmistui Tukholman teatterikorkeakoulusta vuonna 2006 ja on näytellyt muun muassa Beck-elokuvissa. Vuonna 2022 hän sai parhaan naissivuosan Guldbaggen jouluelokuvasta Sagan om Karl-Bertil Jonssons julafton.
Aiheesta muualla

Kuvia tai muita tiedostoja aiheesta Jennie Silfverhjelm Wikimedia Commonsissa
Jhon Córdoba

Jhon Córdoba elokuussa 2018.
Jhon Andrés Córdoba Copete (s. 11. toukokuuta 1993 Istmina) on kolumbialainen jalkapalloilija, pelipaikaltaan hyökkääjä.
Córdoba edusti kotimaassaan Envigadoa ja Meksikossa Chiapasia. Espanjassa hän edusti lainasopimuksella Espanyolia kaudella 2013–2014, ja elokuussa 2014 hän siirtyi Granadaan. Hän pelasi La Ligassa yhteensä 54 ottelua ja teki niissä kahdeksan maalia. Kauden 2015–2016 hän pelasi lainalla saksalaisseura Mainzissa, joka vuonna 2016 osti hänet omakseen. Kesällä 2017 hän siirtyi Kölniin. Kauden 2019–2020 loppuun mennessä Córdoba on pelannut Bundesliigassa 98 ottelua, joissa hän on tehnyt 23 maalia, ja 2. Bundesliigassa 31 ottelua, joissa hän on tehnyt 20 maalia. Córdoba oli 2. Bundesliigan toiseksi paras maalintekijä joukkuetoverinsa Simon Terodden jälkeen kaudella 2018–2019 ja joukkueensa paras maalintekijä Bundesliigassa kaudella 2019–2020.
Córdoba pelasi neljä ottelua ja teki kaksi maalia alle 20-vuotiaiden MM-kilpailuissa 2013.
Jason-1

Jason-1
Jason 1 on maan - etenkin merenpinnan - topografiaa mittaava NASAn ja Ranskan avaruusjärjestön CNESin yhteinen kaukokartoitussatelliitti.
Jason 1 oli TOPEX/Poseidonin seuraaja, joka laukaistiin yhdessä TIMED-satelliitin kanssa 7. joulukuuta 2001 Delta-7920-kantoraketilla Vandenbergin lentotukikohdasta. Satelliitin lentoradan korkeus on 1336 km ja inklinaatio 66°. Jason 1:n seuraaja on Jason 2, joka laukaistiin avaruuteen 20. kesäkuuta 2008.
Sen kehittivät Yhdysvaltain kansallinen meren- ja ilmakehän tutkimuslaitos NOAA, Ranskan avaruusjärjestö CNES ja Euroopan sääsatelliittijärjestö EUMETSAT.
Ranskalainen Thales Alenia Space on helmikuussa 2010 saanut urakan rakentaa Jason 3-satelliitti.
Instrumentit eli satelliitin mittalaitteet

Laitteet ovat samat kuin TOPEX/Poseidonilla:
Poseidon-tutkakorkeusmittari
Jason -mikroaaltoradiometri (JMR)
Doppler Orbitography and Radiopositioning Integrated by Satellite (DORIS): paikannusinstrumentti.
BlackJack: GPS-mittalaite
Laser-reflektometri
Aiheesta muualla

Wikimedia Commonsissa on kuvia tai muita tiedostoja aiheesta .
Homepage
AVISO Jason Datencenter (Arkistoitu – Internet Archive)
Jaya the Cat

| Jaya the Cat |
| --- | --- |
 Jaya the Cat vuonna 2005
Tiedot
Toiminnassa:  1998–
Tyylilaji:  reggae, ska, punk
Kotipaikka:   Amsterdam, Alankomaat
Laulukieli:  englanti
Jäsenet:  Geoff Lagadec, laulu, kitara   Dino Memic, kitara, laulu   Jan Jaap "Jay" Onverwagt,  bassokitara, kosketinsoittimet, laulu   David "The Germ" Germain,  rummut   Johan "Leon" van 't Zand,  kosketinsoittimet  
Aiheesta muualla
Kotisivut
Infobox OKNimi-testi OK: 
Jaya the Cat on yhdysvaltalais-hollantilainen reggae-ska-punk-yhtye. Yhtye perustettiin 1998 Bostonissa, mutta se toimii nykyään Amsterdamissa.
Diskografia

O´Farrell (CD, 1999)
Basement Style (CD, Gold Circle, 2001)
First Beer Of A New Day (CD, 4Tune, 2003)
Ernesto’s Burning (CD/LP, Music Machine, 2004)
More Late Night Transmissions With... (CD, I Scream, 2007)
Closing Time (CD Single, I Scream, 2007)
First Beer Of A New Day (LP, I Hate People Records, 2011)
The New International Sound Of Hedonism (CD, Bomber Music, 2012)
The New International Sound Of Hedonism (LP, Ring of Fire Records, 2012)
O'Farrell (LP, Ring of Fire Records, 2013)
O'Farrell (CD re-release, Ring of Fire Records, 2013)
More Late Night Transmissions With... (CD uudelleenjulkaisu, Bomber Music, 2014)
More Late Night Transmissions With... (LP uudelleenjulkaisu, Bomber Music, 2014)
Basement Style (2017)
A Good Day For The Damned (2017)
Aiheesta muualla

Jaya the Cat viralliset sivut
Jaya the Cat Facebookissa
Jaya the Cat Twitterissä
Jaya the Cat MySpacessa
Jaya the Cat "HERE COME THE DRUMS" Musiikkivideo
Jaya the Cat "CLOSING TIME" Musiikkivideo
Juho Huhta

Juho Asser ”Jussi” Huhta (13. heinäkuuta 1902 Peräseinäjoki – 13. kesäkuuta 1963 Helsinki) oli suomalainen pika- ja keskimatkojen juoksija.
Huhta voitti 400 metrin juoksun Suomen mestaruuden vuosina 1928 ja 1929. Lisäksi hän voitti 200 metrillä hopeaa vuonna 1930 ja pronssia vuonna 1929 sekä 400 metrillä hopeaa vuosina 1930 ja 1932 ja pronssia vuonna 1926.
Huhta juoksi 400 metrillä ennätyksensä 49,7 vuonna 1929 ja 800 metrillä 1.58,6 vuonna 1926. Hänellä oli molemmilla matkoilla maaotteluedustuksia. Seuratasolla Huhta edusti Helsingin Kisa-Veikkoja.
Ammatiltaan Huhta oli sotilas.
Joaquín Rocha

| Mitalit | Mitalit | Mitalit |  |
| --- | --- | --- | --- |
|  Joaquín Rocha |  Joaquín Rocha |  Joaquín Rocha |  |
Maa:   Meksiko
Miesten nyrkkeily
|  Olympialaiset  |  Olympialaiset  |  Olympialaiset  |  |
|  Pronssia | México 1968 | raskassarja |  |
Joaquín Rocha Herrera (s. 16. elokuuta 1944 México) on meksikolainen entinen nyrkkeilijä. Hän kilpaili vuoden 1968 kesäolympialaisissa Méxicossa ja sai siellä pronssia raskassarjassa. Lisäksi hän sai pronssia Pan-Amerikan kisoissa 1971.
Zeki Velidi Togan

| Zeki Velidi Togan> Әхмәтзәки Вәлиди Туған |
| --- | --- |

Henkilötiedot
Syntynyt: Əxmətzəki Wəlidi 10. joulukuuta 1890  Sterlitamak, Venäjän keisarikunta
Kuollut: 26. heinäkuuta 1970 (79 vuotta)  Istanbul, Turkki
Arvonimi: Manchesterin yliopiston kunniatohtori (1967)
Lapset:  Subidey, İsenbike
Muut tiedot
 Nimikirjoitus
Ahmet Zeki Velidi Togan (baškiiriksi Əxmətzəki Wəlidi Tuğan, synt. Əxmətzəki Əxmətşah ulı Wəlidi, Әхмәтзәки Әхмәтшаһ улы Вәлиди, ven. Ахмет-Заки́ Ахметшахович Вали́дов, Ahmet-Zaki Ahmetšahovitš Validov; 10. joulukuuta 1890 − 26. heinäkuuta 1970) oli baškiiritaustainen turkkilainen historioitsija, turkologi, opettaja, tohtori ja poliitikko. Togan tunnettiin baškiirilaisen kansallismielisen liikkeen keulahahmona. Myöhemmin Togan vaikutti Turkissa ja toimi muun muassa Istanbulin yliopistossa opettajana. Toganin kirjallinen työ keskittyy islamin- ja turkkilaisten kansojen historiaan.
Elämäkerta > Varhaiset vuodet

Ahmet Zeki Velidi (Əxmətzəki Wəlidi, myöh. Togan) syntyi vuonna 1890 Sterlitamakin kaupungissa Baškortostanissa. Hänen perheensä ja muu sukunsa työskenteli maanviljelijöinä, etenkin mehiläs- ja karjanhoidon parissa. Koulutuksensa alun Togan sai lapsena vanhemmiltaan, jotka molemmat osasivat äidinkielensä lisäksi montaa muuta kieltä. Myöhemmin Togan opiskeli isänsä madrasassa, ja jo 18-vuotiaana hän oli hyvin kielitaitoinen. Vuonna 1908 Togan meni Kazaniin jatkamaan opiskeluaan. Siellä hän tutustui moniin eri orientalisteihin ja päätyi lopulta itsekin opettamaan. Noihin aikoihin hän julkaisi opetustyötä varten historianteoksen Turk ve Tatar Tarihi, joka otettiin vastaan hyvin, ja Togan sai työtarjouksia muualtakin. Togan jatkoi seuraavat vuodet opetustyötään ja itsensä kouluttamista. Hän alkoi samalla tavata poliittisia hahmoja, etenkin SR-puolueeseen kuuluvia, kuten Aleksandr Kerenski.
Elämäkerta > Poliitikkona

Vuonna 1917 Togan otti osaa Moskovassa järjestettyyn kongressiin, jossa tavoitteena oli saada Venäjän turkkilaisille kansoille itsehallinto-oikeuksia. Tätä ennen Togan oli jo ottanut osaa samantyyppiseen kokoukseen ja ollut myös hetkellisesti Taškentissa SR-puolueen jäsenenä. Toganin julistus koki vastarintaa Moskovan kongressissa, niin bolševikeilta kuin joiltain oman kansansa ihmisiltä.
Togan, josta oli muodostunut paikallisen baškiirilaisen kansallismielisen liikkeen keulahahmo, koki monien kongressien jälkeen hetkellistä menestystä tavoitteissaan. Togan nimitettiin Baškirian ASNT:n sisä- ja puolustusministeriksi. Muiden hallinnon johtohenkilöiden tavoin hän päätyi kuitenkin lopulta bolševikkien pidättämäksi. Togan pääsi pakenemaan ja liittyikin sisällissodan keskellä bolševikkien vastaiseen liikkeeseen. Toganin baškiirijoukot taistelivat ensiksi kenraali Aleksandr Dutovin ja sen jälkeen sotilasjohtaja Aleksandr Koltšakin alaisena. Toganin uskollisuus kuitenkin kääntyi bolševikkien puolelle Venäjän SFNT:n luvattua aikaisemmin tavoiteltua autonomiaa baškiireille.
Toganin koettua konfliktia neuvostoliittolaisten kanssa reilun vuoden ajan hän lähti Keski-Aasiaan ja liittyi islamilaiseen Venäjän-vastaiseen basmatši-liikkeeseen. Liikkeen johtajana Togan toivoi samalla oman kansansa autonomian aikeiden saavan uutta voimaa kyseisiltä turkkilaisilta muslimiheimoveljiltä, mutta liike lopulta epäonnistui tavoitteissaan.
Elämäkerta > Opetus- ja tutkimustyö

Muutettuaan ensiksi Pariisiin jonka jälkeen Berliiniin Togan päätyi lopulta Turkkiin. Siellä hän omaksui nimen Zeki Velidi Togan. Hän toimi maassa opettajana Istanbulin yliopistossa vuosina 1925–1932. Togan myös suoritti tohtorin tutkinnon Wienin yliopistossa vuosina 1932–1935. Hän opetti Bonnin ja Göttingenin yliopistoissa seuraavat neljä vuotta, kunnes palasi takaisin Istanbuliin. Togan myös muun muassa toimi vierailevana tohtorina Columbian yliopistossa vuonna 1958 ja sai vuonna 1967 kunniatohtorin arvon Manchesterin yliopistolta. Hän toimi historijoitsijana elämänsä loppuun vuoteen 1970 saakka.
Zeki Velidi Toganin kirjallinen työ käsitti kokonaisuudessaan satoja julkaisua. Ne olivat suurimmaksi osakseen turkin ja saksan kielillä ja keskittyivät pääsääntöisesti islamin ja turkkilaisten kansojen historiaan. Togan perusti tutkimustyölle tarkoitetun instituutin, jonka kautta myös julkaistiin hänen teoksiaan.
Toganin poika, Subidey Togan on toiminut taloustieteen professorina Bilkentin yliopistossa ja taloustieteen osaston johtaja Ankarassa sijaitsevassa Lähi-idän teknisessä yliopistossa. Tytär İsenbike Togan (s. 1940) on Boğaziçin yliopiston historian professori, jonka lapsi Emre puolestaan on akateemikko Harvardissa.
Perintö

Toganin maanpakovuosina hänen paljolti edesauttama baškiirilainen nationalismi tunnettiin Neuvostoliiton heimolaisten keskuudessa nimellä Validovism (validovshchina). Yhteyksiä Toganiin kuitenkin piiloteltiin, koska sillä saattoi olla kohtalokkaat seuraukset aatteen jakajille.
1990-luvun alusta eteenpäin Togan on tuotu takaisin ihmisten tietoisuuteen, ja hänet on tunnustettu omanlaisena "Baškortostanin kansan isänä".
Teokset

Bugünkü Türkili ve Yakın Tarihi (Turkey Today and its Recent History, 1942)
Umumi Türk Tarihine Giriş I (Introduction to General Turkish History I, 1946)
Tarihte Usul (Method in History, 1950)
Horezmce Tercümeli Mukaddemet'ül Edep (Khorezmien Glossary of the Mukaddemat’ül Edep, 1951)
Hatıralar (Memoirs, 1969)
Türklüğün Mukadderatı Üzerine (The Fate of the Turkish, 1970)
Oğuz Destanı (The Oghuz Legend, translation and analysis of the Oghuz Book of Reşidettin, 1972).
Aiheesta muualla

Basmachi Movement From Within: Account of Zeki Velidi Togan
National Existence and Cultural Struggles of Turkistan and Other Muslim Eastern Turks (2011) Full Text translation form the 1969 original - Zeki Velidi Togan
A. Zeki Velidi Togan - Tarihte Usul (turkiksi)
Henkilönimen muita versioita
Wikimedia Commonsissa on kuvia tai muita tiedostoja aiheesta .
Əxmətzəkin isä, imaami Əxmətşah Əxmətyən ulı Wəlidi.
Muistopatsas Istanbulin yliopistolla.
James Rossiter

James Rossiter (s. 25. elokuuta 1983 Oxford, Englanti) on brittiläinen moottoriurheilija.
Ura

Rossiter aloitti kartinguransa 14-vuotiaana. Vuonna 2002 hän kilpaili Britannian Formula Renault -sarjassa sijoittuen ensimmäisellä kaudellaan sarjan 13:ksi. Vuonna 2003 Rossiter jatkoi sarjassa saavuttaen yhden voiton ja yhden paalupaikan sijoittuen sarjan kolmanneksi.
Vuonna 2004 Rossiter siirtyi Britannian Formula 3 -sarjaan jossa hän saavutti kolme voittoa ja neljä paalupaikkaa sijoittuen loppupisteissä kolmanneksi.
Vuonna 2005 Rossiter ajoi Formula 3 Euroseries -sarjassa sijoittuen sarjan seitsemänneksi voittaen kauden aikana yhden kilpailun. Samana vuonna hän toimi BAR:n Formula 1 -tallin testikuljettajana. Seuraavaksi vuodeksi Rossiter siirtyi World Series by Renault -sarjaan sijoittuen sarjan 14:ksi. Vuonna 2007 Rossiter toimi Super Aguri -tallin testikuljettajana. Vuonna 2008 hän oli Honda -tallin testikuljettajana. Samana vuonna hän ajoi kolme kilpailua American Le Mans Series -sarjassa.
F1-kauden 2010 alla Rossiter oli vahvasti ehdolla uuden US F1-tallin toiseksi kuljettajaksi, mutta tallin konkurssin myötä sopimusta ei koskaan syntynyt. Vuonna 2011 Rossiter kilpaili Le Mansin 24 tunnin ajossa. Vuonna 2012 hänet vahvistettiin F1-talli Force Indian testi- ja simulaattorikuljettajaksi. Samana vuonna hän kilpaili yksittäisiä kilpailuja FIA World Endurance Championship -sarjassa.
Vuonna 2013 Rossiter ajoi uutta Force Indian VJM06-autoa Jerezin talvitesteissä. Samana vuonna hän on myös kilpaillut FIA World Endurance Championship-sarjassa, ja Le Mansin 24 tunnin kilpailussa. Nykyisin Rossiter kilpailee Japanin Super GT -sarjassa.
Juho Hirvelä

Juho Hirvelä (20. huhtikuuta 1861 Teuva – 8. huhtikuuta 1939 Tampere) oli suomalainen urkuharmonitehtailija. Hirvelä työskenteli 1883–1884 Eero Mäkisen harmonitehtaassa Sortavalassa ja hän aloitti urkuharmonien valmistuksen kotipitäjässään Teuvalla vuonna 1884. Hirvelä siirsi tehtaansa Tampereelle vuonna 1899 ja hän teki opintomatkoja Ruotsiin 1898 sekä 1903. Vuoteen 1939 mennessä J. Hirvelän urkutehdas oli valmistanut noin 3 000 urkuharmonia, joita käytettiin muun muassa kouluissa.
Hirvelä oli mukana raittiustyössä ja hän kuului myös useita vuosia Tampereen sokeainyhdistyksen johtokuntaan.
Jennifer Walcott

Jennifer Walcott vuonna 2004.
Jennifer Walcott (s. 8. toukokuuta 1977 Youngstown, Ohio) on yhdysvaltalainen malli ja näyttelijä, joka tunnetaan parhaiten Playboy-lehdistä.
Walcott syntyi perheeseen, jossa oli hänen lisäkseen kolme lasta. Hän harrasti cheerleadingia ja tanssimista. Vuonna 1995 hän valmistui Lowellville High Schoolista.
19 vuoden ikäisenä, lokakuussa 1996, Walcott kävi Los Angelesissa ja päätti muuttaa sinne. Ensimmäiset vuodet olivat Walcottille raskaita, sillä hän kävi kahdessa työssä ja opiskeli samalla Santa Monica Collegessa. Hän muutti Chicagoon vuonna 2000 ollakseen lähellä sairasta isoäitiään. Tämän kuoltua Walcott muutti takaisen Los Angelesiin.
Muutettuaan takaisin Walcott päätti alkaa malliksi ja pääsi Playboy-lehteen. Hän avasi omat internetsivunsa ja esiintyi useissa Playboy-videoissa. Vuonna 2005 Walcott näytteli American Pie Presents: Band Camp -elokuvassa.
Aiheesta muualla

Jennifer Walcottin viralliset sivut
Jennifer Walcott Internet Movie Databasessa. (englanniksi)
Juho Hietanen

Juho Hietanen (30. kesäkuuta 1879 Uusikirkko – 15. joulukuuta 1954 Helsinki) oli suomalainen talousneuvos, vähittäiskauppa-alan vaikuttaja ja Karjalan Liiton puheenjohtaja.
Juho Hietasen vanhemmat olivat puutarhuri, kauppias Salomon Hietanen ja Amalia Balk ja puoliso vuodesta 1909 Alexandra (Sanni) Siilin. Hietanen kävi kansa- ja kauppakoulun ja toimi kauppiaana ja maanviljelijänä Uudellakirkolla 1905–1936.  Hän oli Juho Hietanen -yhtiön toimitusjohtaja 1936–1954, Halilan parantolan taloudenhoitaja 1918–1940 ja Lapinlahden sairaalan 1941–1947. Uudenkirkon kunnanvaltuuston jäsen Hietanen oli 1909–1943 ja  puheenjohtaja 1925–1943. Hietanen oli ensin vuonna 1906 perustamassa Itä-Suomen Maakauppiasyhdistystä ja sitten sen edustajana vuonna 1912 perustamassa Suomen Maakauppiasliittoa. Hän toimi Vähittäiskauppiaisliiton puheenjohtajana 1925–1954 ja oli Savo-Karjalan tukkuliikkeen hallituksen puheenjohtaja vuodesta 1914. Karjalan Liiton ensimmäisenä puheenjohtajana Hietanen toimi 1940–1946 ja oli presidentin valitsijamies vuonna 1925. Hän sai taloustirehtöörin arvonimen 1929 ja talousneuvoksen 1938.
Kauppaneuvos Eino Hietanen oli Juho Hietasen poika.
James Salter

James Salter vuonna 2010.
James Salter (alun perin James Arnold Horowitz; 10. kesäkuuta 1925 Passaic, New Jersey – 19. kesäkuuta 2015 Sag Harbor, New York) oli yhdysvaltalainen romaani- ja novellikirjailija.
Salter lähti West Pointiin vuonna 1942, valmistui 1945 ja palveli 12 vuoden ajan Yhdysvaltain ilmavoimissa. Hän oli Korean sodan veteraani. Ensimmäinen romaani The Hunters julkaistiin vuonna 1956, ja siitä on tehty myös Robert Mitchumin tähdittämä elokuva.
Salterin muihin tunnettuihin teoksiin kuuluu novellikokoelma Dusk and Other Stories, jolla kirjailija voitti vuonna 1989 PEN/Faulkner-palkinnon. Hänet valittiin Yhdysvaltain taiteiden ja kirjallisuuden akatemiaan vuonna 2000.
Suomennetut teokset

Leikkiä ja ajanvietettä.  (A sport and a pastime, 1967)  Suomentanut Ilkka Malinen. Tammi, 1988.  ISBN 951-30-6846-3.
Kiitävät vuodet.  (Light years, 1975)  Suomentanut Kristiina Rikman. Tammi, 1991.  ISBN 951-30-9341-7.
JPP

JPP Kaustisen kansanmusiikkijuhlilla vuonna 2015
JPP on suomalainen Kaustisella vuonna 1982 perustettu kansanmusiikkiyhtye. Se toimi vuoteen 1988 nimellä Järvelän Pikkupelimannit.
Kokoonpano

Alkuperäiskokoonpanoon kuuluivat Arto Järvelä (viulu), Juha Varila (viulu), Jarmo Varila (viulu), Jouni Järvelä (basso) ja Timo Alakotila (harmoni). Myöhemmin yhtyeeseen liittyi Kankaan pelimanneissa soittanut Mauno Järvelä (viulu). Nykykokoonpanossamilloin? soittavat Tommi Pyykönen (viulu), Arto Järvelä, Mauno Järvelä, Antti Järvelä (basso), Matti Mäkelä (viulu) ja Timo Alakotila.
Diskografia

Järvelän Pikkupelimannit (EP, 1983)
Laitisen mankeliska (1986)
JPP (tuplalevy, 1988)
I've Found a New Tango (1990)
Pirun polska (1992)
Devil's Polska (1993)
Kaustinen Rhapsody (1994)
String Tease (1998)
History (kokoelma, 1999)
Huutokatrilli! (30 minuutin CD)
Artology (2006)
Live in Duluth (2011)
On maailma hiljaa (2017)
Aiheesta muualla

Kotisivut (Arkistoitu – Internet Archive) (vanhentunut linkki)
Facebook-sivu
JPP Kansanmusiikki-sivustolla (Arkistoitu – Internet Archive)
James S. Sherman

| James S>  Sherman |
| --- | --- |

Yhdysvaltain 27. varapresidentti
 4. maaliskuuta 1909 – 30. lokakuuta 1912  
Presidentti:  William Howard Taft
Edeltäjä:  Charles W. Fairbanks
Seuraaja:  Thomas R. Marshall
Henkilötiedot
Syntynyt: 24. lokakuuta 1855 Utica, New York
Kuollut: 30. lokakuuta 1912 (57 vuotta) Utica, New York
Puoliso:  Carrie Sherman
Tiedot
Puolue:  Republikaanit
 Nimikirjoitus
James Schoolcraft Sherman (24. lokakuuta 1855 Utica, New York – 30. lokakuuta 1912 Utica) oli yhdysvaltalainen poliitikko, lakimies ja viljelijä. Hän toimi Yhdysvaltain varapresidenttinä vuodesta 1909 kuolemaansa 1912 saakka.
Sherman valittiin 1886 New Yorkin republikaaniedustajana Yhdysvaltain kongressiin. Hän hävisi uudelleenvalinnan 1890, mutta valittiin uudestaan kahden vuoden päästä. Tullessaan valituksi William Howard Taftin varapresidentiksi 1908, Sherman oli edustajainhuoneen intiaaniasiain valiokunnan puheenjohtaja.
Sherman kuoli 30. lokakuuta 1912, vain kuusi päivää ennen vuoden 1912 presidentinvaaleja. Sherman oli ehditty jo nimittää Taftin varapresidenttiehdokkaaksi tuleviin vaaleihin, mutta hänen tilalleen Taftin varapresidenttiehdokkaaksi valittiin pikavauhtia Nicholas Butler. Taftia ei kuitenkaan valittu enää toiselle kaudelle.
Aiheesta muualla

Henkilöartikkeli James Shermanista kongressin sivuilla
Jennifer Sky

| Jennifer Sky> Henkilötiedot |
| --- | --- |
Koko nimi:  Jennifer Kathleen Wacha
Syntynyt: 13. lokakuuta 1976 (ikä 47)  Jensen Beach, Florida
Ammatti:  Näyttelijä malli kirjailija
Puoliso:  Alex Band (2004–2008)
Näyttelijä
Aktiivisena:  1994–2007
Merkittävät roolit:  Amarice (Xena: soturiprinsessa) Cleopatra (Cleopatra 2525)
Aiheesta muualla
jennifersky.com
IMDb 
Elonet
Jennifer Sky (oik. Jennifer Kathleen Wacha, s. 13. lokakuuta 1976 Jensen Beach, Florida) on yhdysvaltalainen kirjailija, muotisuunnittelija ja entinen näyttelijä ja malli, joka tunnetaan televisiosarjoista Xena: soturiprinsessa ja Cleopatra 2525.
Hän oli naimisissa laulaja Alex Bandin kanssa vuosina 2004–2008.